স্টাফ রিপোর্টার : সিটিং সার্ভিস ও গেটলক বন্ধের পর বেপরোয়া হয়ে উঠেছে পরিবহণ মালিকরা। অতিরিক্ত ভাড়া নেয়া, যাত্রীদের সঙ্গে দুর্ব্যবহার এবং পরিবহণ মালিকদের কৃত্রিম গাড়ি সংকটে সরকারের নমনীয়তায় যাত্রীদের ভোগান্তি সীমা ছাড়িয়েছে। পরিবহণ মালিকদের চাপে উল্টো পিছু হটতে যাচ্ছে সরকার। সিটিং সার্ভিস বন্ধের সিদ্ধান্ত পর্যালোচনার ঘোষণা দিয়েছেন সড়ক পরিবহণ ও সেতুমন্ত্রী ওবায়দুল কাদের। তিনি স্বীকার করে নিয়েছেন, রাস্তায় স্বাভাবিকের চেয়ে গড়ি কম। গাড়ি মালিকরা প্রভাবশালী। অভিযান শুরু হলে জনগণকে ভোগান্তিতে ফেলে তারা।